
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 1418 


22 Νοεμβρίου 2000 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Έγκριση του Κανονισμού Λειτουργίας και Διεξαγωγής 
του παιχνιδιού «ΛΟΤΤΟ 5 από 35» του «ΟΠΑΠ Α.Ε.» 1 
Έγκριση του Κανονισμού Διεξαγωγής του παιχνιδιού 
στοιχημάτων προκαθορισμένης απόδοσης «ΑΠΟ¬ 
ΤΕΛΕΣΜΑΤΑ ΑΘΛΗΤΙΚΩΝ ΓΕΓΟΝΟΤΩΝ» του 
«ΟΠΑΠ Α.Ε.». 2 


ΑΠΟΦΑΣΕΙ Σ 

Αριθ. 29161 (1) 

Έγκριση του Κανονισμού Λειτουργίας και Διεξαγωγής 
του παιχνιδιού «ΛΟΤΤΟ 5 από 35» του «ΟΠΑΠ Α.Ε.». 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ - ΠΟΛΙΤΙΣΜΟΥ 

Έχοντας υπόψη τις διατάξεις: 

1. Του Ν. 1558/1985 «Κυβέρνηση και Κυβερνητικά Όρ¬ 
γανα» (ΦΕΚΑΊ 37). 

2. Του Ν. 2414/1996 «Εκσυγχρονισμός Δημοσίων Επιχει¬ 
ρήσεων και Οργανισμών και άλλες διατάξεις» (ΦΕΚ Α' 135). 

3. Του Α.Ν. 397/1968 «Περί επανασυστάσεως της Γενι¬ 
κής Γραμματείας Αθλητισμού και των αρμοδιοτήτων αυ¬ 
τής» (ΦΕΚΑ'38). 

4. Του Ν. 2843/2000 «Εκσυγχρονισμός των Χρηματιστη¬ 
ριακών συναλλαγών, εισαγωγή εταιρειών επενδύσεων 
στην ποντοπόρο Ναυτιλία στο Χρηματιστήριο Αθηνών και 
άλλες Διατάξεις» (ΦΕΚ Α7219/12.10.2000'). 

5. Του ΠΔ 228/1999 «Περί μετατροπής του Οργανισμού 
Προγνωστικών Αγώνων Ποδοσφαίρου (Ο.Π.Α.Π.) σε Ανώ¬ 
νυμη Εταιρεία (Α.Ε.)» (ΦΕΚΑ' 193). 

6. Της με αριθμό 20261/20.4.2000 Κοινής Απόφασης 
του Πρωθυπουργού και του Υπουργού Πολιτισμού «Ανά¬ 
θεση αρμοδιοτήτων στον Υφυπουργό Πολιτισμού Γεώρ¬ 
γιο Φλωρίδη». 

7. Το με αριθμό 11/4.10.2000 Πρακτικό του ΔΣ του 
«ΟΠΑΠ Α.Ε.». 

8. Το γεγονός ότι από τις διατάξεις αυτής της απόφα¬ 
σης δεν προκαλείται δαπάνη εις βάρος του κρατικού προ¬ 
ϋπολογισμού, αποφασίζουμε: 


Την έγκριση του Κανονισμού Λειτουργίας και Διεξαγω¬ 
γής του παιχνιδιού «ΛΟΤΤΟ 5 από 35» του «ΟΠΑΠ Α.Ε.» 
που ακολουθεί. 

Η απόφαση αυτή μαζί με τον Κανονισμό να δημοσιευθεί 
στην Εφημερίδα της Κυβερνήσεως. 

ΚΑΝΟΝΙΣΜΟΣ ΛΕΙΤΟΥΡΓΙΑΣ ΚΑΙ ΔΙΕΞΑΓΩΓΗΣ 
ΤΟΥ ΑΡΙΘΜΟΛΑΧΕΙΟΥ «ΛΟΤΤΟ 5/35» 

ΑΡΘΡΟ 1 

ΓΕΝΙΚΕΣ ΔΙΑΤΑΞΕΙΣ 

Ο Οργανισμός Προγνωστικών Αγώνων Ποδοσφαίρου 
(Ο.Π.Α.Π. Α.Ε.) διεξάγει το αριθμολαχείο «ΛΟΤΤΟ 5 από 35», η 
λειτουργία του οποίου εμπίπτει στις διατάξεις «Γενικού Κανο¬ 
νισμού Λειτουργίας και Διεξαγωγής των παιγνιδιών του 
Ο.Π.Α.Π. Α.Ε. με απευθείας σύνδεση». Η συμμετοχή στο αριθ- 
μολαχείο «ΛΟΤΤΟ 5 από 35» αφορά στην ακριβή πρόβλεψη 5 
αριθμών που κληρώνονται από μία σειρά 35 αριθμών, από τον 
αριθμό 1 μέχρι το 35. Ο διακριτικός τίτλος του παιχνιδιού θα 
ορισθεί με απόφαση του Δ. Σ. του «Ο.Π.Α.Π. Α.Ε.». 

ΑΡΘΡΟ 2 
ΚΛΗΡΩΣΕΙΣ 

1. Οι κληρώσεις πραγματοποιούνται σε τακτά χρονικά 
διαστήματα, που ορίζονται με απόφαση του Δ.Σ. του 
«Ο.Π.Α.Π. Α.Ε.» και έχουν αύξουσα αρίθμηση μέσα στο 
τρέχονέτος. Οι αριθμοί που κληρώνονται μεταδίδονται με 
κάθε πρόσφορο τρόπο και μέσω των Τερματικών Μηχα¬ 
νών των πρακτορείων. 

2. Οι κληρώσεις για την ανάδειξη των τυχερών αριθμών 
γίνονται δημόσια και πραγματοποιούνται από ειδική κλη¬ 
ρωτίδα. Με απόφαση του Δ.Σ. του «Ο.Π.Α.Π. Α.Ε.» καθο¬ 
ρίζεται ο τόπος, ο τρόπος, ο χρόνος και ο χώρος των κλη¬ 
ρώσεων. Πιθανές αλλαγές του χρόνου των κληρώσεων, 
καθορίζονται από τον «Ο.Π.Α.Π. Α.Ε» και κοινοποιούνται 
με κάθε πρόσφορο τρόπο στο κοινό. 

3. Η κλήρωση στους διαγωνισμούς του Αριθμολαχείου 
5 από 35 πραγματοποιείται από την Επιτροπή του άρθρου 
6, του Κανονισμού Λειτουργίας και Διεξαγωγής του Αριθ- 
μολαχείου ΛΟΤΤΟ. 

4. Στο Κεντρικό Μηχανογραφικό Σύστημα του «Ο.Π.Α.Π. 
Α.Ε.» καταχωρείται η ημερομηνία και ώρα διεξαγωγής της 
κάθε κλήρωσης. Ο απώτερος χρόνος συμμετοχής δελτίου 
σε κλήρωση ορίζεται μέχρι 10 λεπτά της ώρας πριν από 
την ορισμένη στο Κεντρικό Ηλεκτρονικό Υπολογιστή ώρα 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


διεξαγωγής της. Δελτίο που επικυρώνεται μετά τον απώ¬ 
τερο χρόνο συμμετοχής σε κλήρωση, όπως αυτός ορίζε¬ 
ται παραπάνω, συμμετέχει στην αμέσως επόμενη κλήρω¬ 
ση. Σε κάθε περίπτωση ο αριθμός της κλήρωσης που συμ¬ 
μετέχει το δελτίο αποτυπώνεται από την μηχανή του 
πρακτορείου επί του αποδεικτικού συμμετοχής. 

5. Σαν απώτερος χρόνος ακύρωσης δελτίου ορίζονται 
τα 5 λεπτά της ώρας πριν από την πρώτη κλήρωση, στην 
οποία συμμετέχει το δελτίο. 

ΑΡΘΡΟ 3 

ΤΡΟΠΟΣ ΣΥΜΜΕΤΟΧΗΣ 

1. Η συμμετοχή στο αριθμολαχείο «ΛΟΤΤΟ 5 από 35» 
πραγματοποιείται με ειδικό δελτίο, το οποίο επικυρώνε¬ 
ται από τις τερματικές μηχανές πρακτορείων. 

2. Σε κάθε μία από τις περιοχές επιλογής προγνωστικών 
του δελτίου, που υπάρχουν προτυπωμένοι οι αριθμοί από 
το 1 έως το 35, ο παίκτης δύναται να επιλέξει είτε 5 αριθ¬ 
μούς συμμετέχοντας έτσι στο παιγνίδι με απλές στήλες 
είτε περισσότερους από πέντε αριθμούς συμμετέχοντας 
έτσι με πλήρη συστήματα. Στα πλήρη συστήματα ο αριθ¬ 
μός των στηλών προσδιορίζεται από τον πλήρη μαθημα¬ 
τικό συνδυασμό των επιλεγμένων αριθμών ανά πέντε. 

3. Είναι δυνατή η συμμετοχή του παίκτη και με τυποποι¬ 
ημένα συστήματα μειωμένης ανάπτυξης. Αυτό γίνεται με 
κατάλληλη σημείωση στην περιοχή επιλογής προγνωστι- 
κώντου δελτίου, του αριθμού του τυποποιημένου συστή¬ 
ματος της προτίμησής του. 

4. Με κατάλληλη σημείωση σε συγκεκριμένη περιοχή 
του δελτίου και με την καταβολή του αντίστοιχου αντιτί¬ 
μου, παρέχεται η δυνατότητα συμμετοχής του δελτίου σε 
περισσότερες από μία διαδοχικές κληρώσεις. 

5. Ομοίως με κατάλληλη σημείωση είναι δυνατόν η επι¬ 
λογή των προβλέψεων να γίνεται τυχαία από την Τερματι¬ 
κή Μηχανή του πρακτορείου. 

6. Ο παίκτης έχει τη δυνατότητα, με επιλογή κατάλλη¬ 
λου πολλαπλασιαστή, να συμμετάσχει στο παιχνίδι με 
πολλαπλή συμμετοχή καταβάλλοντας το αντίστοιχο πο¬ 
σό. Σε περίπτωση επιτυχίας, στον παίκτη καταβάλλεται 
μερίδιο ανάλογο με το ποσό συμμετοχής ανά στήλη. Τα 
ανώτατα και κατώτατα ποσά συμμετοχής ανά δελτίο κα¬ 
θορίζονται με απόφαση του Δ. Σ.του Ο. Π.Α. Π. Α. Ε. 

7. Είναι επίσης δυνατή η συμμετοχή του παίκτη με ομα¬ 
δικά συστήματα. Αυτά διατίθενται από τα πρακτορεία του 
«Ο. Π.Α. Π. Α. Ε.», με αποδεικτικά συμμετοχής, που επι¬ 
πλέον αναγράφουν και το ποσοστό συμμετοχής επί της 
αξίας του δελτίου και τα οποία είναι επικυρωμένα από τις 
τερματικές μηχανές των πρακτορείων. 

8. Ο τρόπος συμπλήρωσης των πόσης φύσεως δελτίων 
καθορίζεται με σχετικές οδηγίες που εκδίδονται από τον 
«Ο. Π.Α. Π.Α. Ε.». 

9. Το αντίτιμο συμμετοχής ορίζεται στις 100 δρχ. ανά 
στήλη. 

ΑΡΘΡΟ 4 
ΚΕΡΔΗ 

1. Στο αριθμολαχείο ΛΟΤΤΟ 5 από 35, υπάρχουν τρεις 
κατηγορίες κέρδους. 

Οι νικητές κατατάσσονται σε κατηγορίες ανάλογα με 
τον αριθμό των ορθών προβλέψεων, α) Στην πρώτη κατη¬ 
γορία κατατάσσονται όσοι προέβλεψαν όλους τους αριθ¬ 
μούς που κληρώνονται. 


β) Στη δεύτερη κατηγορία κατατάσσονται όσοι προέ¬ 
βλεψαν όλους τους αριθμούς που κληρώνονται πλην 
ενός. 

γ) Στην τρίτη κατηγορία κατατάσσονται όσοι προέβλε¬ 
ψαν όλους τους αριθμούς που κληρώνονται πλην δύο 2. Τα 
κέρδη κάθε κατηγορίας είναι προκαθορισμένα και προκύ¬ 
πτουν από τους αντίστοιχους συντελεστές απόδοσης πολ- 
λαπλασιαζόμενους επί την αξία συμμετοχής ανά στήλη. 

α) Στην πρώτη κατηγορία κέρδους ο συντελεστής από¬ 
δοσης ορίζεται σε 100.000. Σε κάθε κλήρωση το συνολικό 
ποσό που διανέμεται ως κέρδος στους νικητές της πρώ¬ 
της κατηγορίας δεν μπορεί να υπερβαίνει το ποσό που 
προκύπτει από τον πολλαπλασιασμό της αξίας συμμετο¬ 
χής ανά στήλη επίτον συντελεστή 1.000.000. Σε περίπτω¬ 
ση που σε κάποια κλήρωση, οι στήλες που κερδίζουν στην 
εν λόγω κατηγορία είναι περισσότερες από 10, τότε το 
παραπάνω ανώτατο ποσό διανέμεται σε μερίδια ανάλογα 
της αξίας συμμετοχής της κάθε στήλης. 

β) Στη δεύτερη κατηγορία κέρδους ο συντελεστής από¬ 
δοσης ορίζεται σε 250. 

γ) Στην τρίτη κατηγορία κέρδους ο συντελεστής από¬ 
δοσης ορίζεται σε 10. 

3. Ως βάση υπολογισμού των προκαθορισμένων κερ¬ 
δών, για κάθε κλήρωση λαμβάνεται υπόψη ποσοστό μέχρι 
56% επί των ακαθαρίστων εισπράξεων του παιχνιδιού. Εί¬ 
ναι όμως δυνατόν σε κληρώσεις του παιχνιδιού τα κέρδη 
προς διανομή στους τυχερούς, να υπερβαίνουν σε ποσο¬ 
στό το 56% των ακαθαρίστων εισπράξεων. 

4. Η αξίωση για είσπραξη κερδών παραγράφεται μετά 
την πάροδο έξη (6) μηνών από την ημερομηνία της κλή¬ 
ρωσης. 

5. Κατά την πληρωμή κερδών παρακρατείται άμεσα από 
τον «Ο. Π.Α. Π. Α. Ε.»το ποσό του φόρου που αναλογεί σε 
κάθε στήλη που κερδίζει, σύμφωνα με το νόμο. 

ΑΡΘΡΟ 5 

ΑΠΟΖΗΜΙΩΣΗ ΠΡΑΚΤΟΡΑ 

Η αποζημίωση του πράκτορα για τις υπηρεσίες που 
προσφέρει στους παίκτες καθορίζεται σε ποσοστό 12% 
επί της τιμής της στήλης και παρακρατείται άμεσα από το 
αντίτιμο του δελτίου «ΛΟΤΤΟ 5 από 35». 

ΑΡΘΡΟ 6 

ΔΙΑΣΦΑΛΙΣΗ ΣΤΟΙΧΕΙΩΝ 

Τα στοιχεία όλων των δελτίων που συμμετέχουν σε κλή¬ 
ρωση του αριθμολαχείου «ΛΟΤΤΟ 5 από 35» διασφαλίζο¬ 
νται απάτην Επιτροπή Ελέγχου με τις διαδικασίες που πε- 
ριγράφονται στο Άρθρο 3, παρ. 1β του «Γενικού Κανονι¬ 
σμού Λειτουργίας και Διεξαγωγής των παιγνιδιών του 
Ο.Π.Α.Π. Α.Ε. με απευθείας σύνδεση». 

ΑΡΘΡΟ 7 

Η απόφαση αυτή (ΚΑΝΟΝΙΣΜΟΣ) τροποποιείται και συ¬ 
μπληρώνεται με όμοιο τρόπο. 

Η απόφαση αυτή με τον Κανονισμό να δημοσιευθεί στην 
Εφημερίδα της Κυβερνήσεως. 

Η ισχύς της απόφασης αυτής αρχίζει από τη δημοσίευ¬ 
ση της στην Εφημερίδα της Κυβερνήσεως. 

Αθήνα, 3 Νοεμβρίου 2000 

οι ΥΠΟΥΡΓΟΙ 

ΟΙΚΟΝΟΜΙΚΩΝ ΥΦΥΠΟΥΡΓΟΣ ΠΟΛΙΤΙΣΜΟΥ 

ΓΙΑΝΝΟΣ ΠΑΠΑΝΤΩΝΙΟΥ ΓΕΩΡΓΙΟΣ ΦΛΩΡΙΔΗΣ 




ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣΔΕΥΤΕΡΟ) 

Αριθ. 291162 (2) 

Έγκριση του Κανονισμού Διεξαγωγής του παιχνιδιού 
στοιχημάτων προκαθορισμένης απόδοσης «ΑΠΟΤΕ¬ 
ΛΕΣΜΑΤΑ ΑΘΛΗΤΙΚΩΝ ΓΕΓΟΝΟΤΩΝ» του «ΟΠΑΠ 
Α.Ε.». 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ - ΠΟΛΙΤΙΣΜΟΥ 

Έχοντας υπόψη τις διατάξεις: 

1. Του Ν. 1558/1985 «Κυβέρνηση και Κυβερνητικά Όρ¬ 
γανα» (ΦΕΚΑ' 137). 

2. Του Ν. 2414/1996 «Εκσυγχρονισμός Δημοσίων Επι¬ 
χειρήσεων και Οργανισμών και άλλες διατάξεις» (ΦΕΚΑ' 
135). 

3. Του Α.Ν. 397/1968 «Περί επανασυστάσεως της Γενι¬ 
κής Γραμματείας Αθλητισμού και των αρμοδιοτήτων αυ¬ 
τής» (ΦΕΚΑ'38). 

4. Του Ν. 2843/2000 «Εκσυγχρονισμός των Χρηματιστη¬ 
ριακών συναλλαγών, εισαγωγή εταιρειών επενδύσεων 
στην ποντοπόρο Ναυτιλία στο Χρηματιστήριο Αθηνών και 
άλλες Διατάξεις» (ΦΕΚ Α'/219/12.10.2000). 

5. Του ΠΔ 228/1999 «Περί μετατροπής του Οργανισμού 
Προγνωστικών Αγώνων Ποδοσφαίρου (Ο.Π.Α.Π.) σε Ανώ¬ 
νυμη Εταιρεία (ΑΈ.)» (ΦΕΚΑ' 193). 

6. Της με αριθμό 20261/20.4.2000 Κοινής Απόφασης 
του Πρωθυπουργού και του Υπουργού Πολιτισμού «Ανά¬ 
θεση αρμοδιοτήτων στον Υφυπουργό Πολιτισμού Γεώρ¬ 
γιο Φλωρίδη». 

7. Το με αριθμό 11/4.10.2000 Πρακτικό του ΔΣ του 
«ΟΠΑΠ ΑΈ.» 

8. Το γεγονός ότι από τις διατάξεις αυτής της απόφα¬ 
σης δεν προκαλείται δαπάνη εις βάρος του κρατικού προ¬ 
ϋπολογισμού, αποφασίζουμε: 

Την έγκριση του Κανονισμού Διεξαγωγής του παιχνιδι¬ 
ού στοιχημάτων προκαθορισμένης απόδοσης «ΑΠΟΤΕ¬ 
ΛΕΣΜΑΤΑ ΑΘΛΗΤΙΚΩΝ ΓΕΓΟΝΟΤΩΝ», του «ΟΠΑΠ Α.Ε.», 
που ακολουθεί. 

Η απόφαση αυτή μαζί με τον Κανονισμό να δημοσιευθεί 
στην Εφημερίδα της Κυβερνήσεως. 

ΚΑΝΟΝΙΣΜΟΣ ΔΙΕΞΑΓΩΓΗΣ 

ΠΑΙΧΝΙΔΙΟΥ ΣΤΟΙΧΗΜΑΤΩΝ 
ΠΡΟΚΑΘΟΡΙΣΜΕΝΗΣ ΑΠΟΔΟΣΗΣ 
«ΑΠΟΤΕΛΕΣΜΑΤΑ ΑΘΛΗΤΙΚΩΝ ΓΕΓΟΝΟΤΩΝ» 

Άρθρο 1 

Γενικές διατάξεις 

Με τον παρόντα Κανονισμό εξειδικεύονται οι διατάξεις 
του Γ ενικού Κανονισμού Λειτουργίας «Παιχνιδιών Στοιχη¬ 
μάτων Προκαθορισμένης Απόδοσης» για το παιχνίδι 
στοιχημάτων προκαθορισμένης απόδοσης «ΑΠΟΤΕ¬ 
ΛΕΣΜΑΤΑ ΑΘΛΗΤΙΚΩΝ ΓΕΓΟΝΟΤΩΝ», η λειτουργία του 
οποίου εμπίπτει στις Διατάξεις του Γενικού Κανονισμού 
Λειτουργίας «Παιχνιδιών Στοιχημάτων Προκαθορισμένης 
Απόδοσης». 

Άρθρο 2 

Διαγωνισμοί και Προγράμματα 

1. Τα «γεγονότα», στα οποία ο παίκτης στοιχηματίζει 
συμμετέχοντας στο παιχνίδι «ΑΠΟΤΕΛΕΣΜΑΤΑ ΑΘΛΗΤΙ¬ 
ΚΩΝ ΓΕΓΟΝΟΤΩΝ» αναφέρονται σε πιθανές εκβάσεις 
ολυμπιακών αθλημάτων ή τμημάτων αυτών, επίσημα ανα¬ 
γνωρισμένων από την Διεθνή Ολυμπιακή Επιτροπή, που 


περιλαμβάνονται στο επίσημο πρόγραμμα των Ολυμπια¬ 
κών Αγώνων και έχουν διεξαχθεί τουλάχιστον στις τρεις 
τελευταίες διοργανώσεις Ολυμπιακών Αγώνων, καθώς 
επίσης και σε πιθανές εκβάσεις αγώνων των Παγκοσμίων 
Πρωταθλημάτων οδηγών και κατασκευαστών Φόρμουλα 
1, η φύση των οποίων προσφέρεται για τη διεξαγωγή 
στοιχημάτων. Τα «γεγονότα» επιλέγονται κατά την κρίση 
του Ο.Π.Α.Π από εθνικές και διεθνείς διοργανώσεις σύμ¬ 
φωνα μετά αναφερόμενα στο άρθρο 1 παρ. 7του Γενικού 
Κανονισμού Λειτουργίας «Παιχνιδιών Στοιχημάτων Προ¬ 
καθορισμένης Απόδοσης». 

2. Το παιχνίδι «ΑΠΟΤΕΛΕΣΜΑΤΑ ΑΘΛΗΤΙΚΩΝ ΓΕΓΟ¬ 
ΝΟΤΩΝ» διεξάγεται σε διαγωνισμούς. Τα «γεγονότα», 
στα οποία μπορεί να στοιχηματίσει ο παίκτης σε κάθε δια¬ 
γωνισμό, καθώς και η διάρκεια στοιχηματισμού αναγρά¬ 
φονται στο «Έντυπο Προγράμματος». 

3. Κάθε αναγραφόμενο στο «Έντυπο Προγράμματος» 
«γεγονός» χαρακτηρίζεται από ένα μοναδικό τριψήφιο 
κωδικό αριθμό, ο οποίος και αποτελείτο «σημείο» επιλο¬ 
γής του παίκτη. Τα «γεγονότα» είναι ταξινομημένα σε ενό¬ 
τητες. 

4. Στο κεντρικό μηχανογραφικό σύστημα του Ο.Π.Α.Π. 
καταχωρείται η ημερομηνία και, ώρα διεξαγωγής κάθε 
ενότητας «γεγονότων». Ο απώτερος χρόνος στοιχηματι- 
σμού ορίζεται μέχρι δέκα (10) λεπτά της ώρας πριν από 
την ώρα έναρξης του πρώτου χρονικά διεξαγόμενου «γε¬ 
γονότος» από το σύνολο των «γεγονότων» επιλογής του 
παίκτη. «Στήλες» που περιλαμβάνουν «γεγονός» του 
οποίου η έναρξη έγινε πριν τον απώτερο χρόνο στοιχη- 
ματισμού, συμμετέχουν στον διαγωνισμό μόνον εφ’ όσον 
καταχωρήθηκαν πριν από την έναρξη αυτού, ενώ για τις 
«στήλες» που περιλαμβάνουν το εν λόγω «γεγονός» και 
καταχωρήθηκαν μετά την έναρξή του, οποιαδήποτε επι¬ 
λογή του παίκτη για το «γεγονός» αυτό θεωρείται αποδε¬ 
κτή, αλλά ως απόδοσή της λαμβάνεται η μονάδα. Στις 
ανωτέρω περιπτώσεις οι «στήλες» παραμένουν σε ισχύ με 
τα υπόλοιπα «γεγονότα», σύμφωνα με τα οριζόμενα στο 
Άρθρο 4, παράγραφος 4 του παρόντος, ενώ «στήλες», οι 
οποίες δεν ικανοποιούν τα προαναφερόμενα δεν συμμε¬ 
τέχουν στον διαγωνισμό και η αξία τους επιστρέφεται 
στους παίκτες μετά την ολοκλήρωση όλων των επιλεγμέ¬ 
νων από τον παίκτη «γεγονότων». Για το παιχνίδι στοιχη¬ 
μάτων «ΑΠΟΤΕΛΕΣΜΑΤΑ ΑΘΛΗΤΙΚΩΝ ΓΕΓΟΝΟΤΩΝ» 
ορίζεται ως απώτερος χρόνος ακύρωσης δελτίου τα πέ¬ 
ντε (5) λεπτά της ώρας από την επικύρωσή του. 

Άρθρο 3 

Τρόπος Συμμετοχής 

1. Ο παίκτης μπορεί να επιλέξει τα «γεγονότα» σημειώ¬ 
νοντας τους αντίστοιχους κωδικούς αριθμούς. Η επιλογή 
των «γεγονότος» του παίκτη είναι δυνατόν να διέπεται 
από κανόνες σχετικά με τον συσχετισμό των ενοτήτων, 
στις οποίες αυτά περιλαμβάνονται. Οι κανόνες αναγρά¬ 
φονται στο «Έντυπο Προγράμματος» του διαγωνισμού, 
οι οποίοι σε καμία περίπτωση δεν θα έρχονται σε αντίθε¬ 
ση με τις κείμενες διατάξεις. 

2. Η «στήλη» του παιχνιδιού «ΑΠΟΤΕΛΕΣΜΑΤΑ ΑΘΛΗ¬ 
ΤΙΚΩΝ ΓΕΓΟΝΟΤΩΝ» δύναται να περιλαμβάνει από ένα 
(1) έως δέκα (10) «γεγονότα». 

3. Τα συστήματα του παιχνιδιού «ΑΠΟΤΕΛΕΣΜΑΤΑ 
ΑΘΛΗΤΙΚΩΝ ΓΕΓΟΝΟΤΩΝ» φέρουντις ενδείξεις «1», «2», 
«3», «4», «5», «6», «7», «8», «9», «10», «ΟΛΑ». Οι. ενδείξεις 
αυτές προσδιορίζουν το πλήθος των ζητουμένων «γεγο- 

νότων». Το πλήθος των στηλών που διαμορφώνονται βά¬ 
σει ενός συστήματος προκύπτει από τον συνδυασμό των 
επιλεγμένων «γεγονότων», τα οποία δεν μπορούν να 
υπερβαίνουν τα δέκα (10), ανά πλήθος ζητουμένων «γε¬ 
γονότων». Με το σύστημα «ΟΛΑ» επιτρέπεται ο σχηματι¬ 
σμός του συνόλου των στηλών που προκύπτουν από την 
χρήση όλων των προαναφερόμενων συστημάτων που εί¬ 
ναι δυνατόν να εφαρμοσθούν για το πλήθος των επιλεγ¬ 
μένων «γεγονότων». 

4. Παρέχεται στον παίκτη ο οποίος έχει αναπτύξει «στή¬ 
λες» με τη χρήση συστημάτων, η δυνατότητα να σημειώ¬ 
σει σταθερές επιλογές «γεγονότων» και, κατά το τρόπο 
αυτό, να επιλέξει από το σύνολο των «στηλών» του συ¬ 
στήματος μόνον τις «στήλες» εκείνες οι οποίες περιλαμ¬ 
βάνουν τα «γεγονότα» σταθερής επιλογής. 

5. Ο παίκτης έχει τη δυνατότητα να συμπεριλάβει στην 
«στήλη» όχι περισσότερα του ενός «γεγονότος» από την 
ίδια ενότητα. 

6. Η αποζημίωση του πράκτορα για τις υπηρεσίες που 
προσφέρει στους παίκτες καθορίζεται σε ποσοστό 8% επί 
της τιμής της «στήλης» και παρακρατείται άμεσα από το 
αντίτιμο του «Δελτίου Στοιχήματος». Η αποζημίωση υπο¬ 
λογίζεται μόνο για τις στήλες εκείνες που συμμετέχουν 
στον διαγωνισμό. 

Άρθρο 4 
Αποτελέσματα 

1. Κάθε «γεγονός» επαληθεύεται λαμβάνοντας υπ’ όψιν 
τους Ειδικούς Όρους, όπως αυτοί αναφέρονται στο Άρ¬ 
θρο 5 του παρόντος και στο «Έντυπο Προγράμματος», τα 
αποτελέσματα που ανακοινώνονται επίσημα με επιμέλεια 
του Ο. Π. Α. Π., καθώς και την έκβαση του «γεγονότος», 
όπως αυτή διαμορφώθηκε εντός του αγωνιστικού χώρου 
και σύμφωνα με τους οικείους κανονισμούς διεξαγωγής 
της διοργάνωσης, στα πλαίσια της οποίας λαμβάνει χώρα 
το «γεγονός». 

2. Σε περίπτωση επαλήθευσης περισσοτέρων των προ- 
βλεπομένων «γεγονότων», κατά την πληρωμή κέρδους 
στοιχήματος σύμφωνα με το Άρθρο 8 του Γενικού Κανο¬ 
νισμού Λειτουργίας «Παιχνιδιών Στοιχημάτων Προκαθο¬ 
ρισμένης Απόδοσης», οι αποδόσεις των επαληθευμένων 
«γεγονότων» διαμορφώνονται με βάση τα προβλεπόμενα 
στους Ειδικούς Όρους, όπως αυτοί αναφέρονται στο Άρ¬ 
θρο 5 του παρόντος. Σε κάθε περίπτωση ως ελάχιστη δυ¬ 
νατή τιμή πληρωτέας απόδοσης λαμβάνεται η μονάδα. 

3. Τα κερδίζοντα δελτία εξοφλούνται από τα πρακτο¬ 
ρεία βάσει των διατάξεων του Γενικού Κανονισμού Λει¬ 
τουργίας «Παιχνιδιών Στοιχημάτων Προκαθορισμένης 
Απόδοσης» σύμφωνα με τα τελικά επίσημα ανακοινωθέ- 
ντα αποτελέσματα. Η πληρωμή του κέρδους «στήλης» 
πραγματοποιείται μετά την ολοκλήρωση όλων των επι¬ 
λεγμένων από τον παίκτη «γεγονότων», ήτοι μετά την κα- 
ταχώρηση στο κεντρικό μηχανογραφικό σύστημα του 
Ο. Π. Α. Π. αποτελέσματος για όλα τα «γεγονότα» επιλογής 
του παίκτη. Σε περίπτωση, κατά την οποία το δελτίο εμπε¬ 
ριέχει και «στήλες» που περιλαμβάνουν «γεγονότα» που 
δεν έχουν ολοκληρωθεί, η ανωτέρω πληρωμή πραγματο¬ 
ποιείται μόνο υπό την προϋπόθεση ότι, στο κεντρικό μη¬ 
χανογραφικό σύστημα του Ο. Π. Α. Π. έχει ενεργοποιηθεί 
η δυνατότητα τμηματικής πληρωμής. 

4. «Γεγονότα», για τα οποία η επαλήθευση καθίσταται 
αδύνατη, σύμφωνα με τους Ειδικούς Όρους, όπως αυτοί 
αναφέρονται στο Άρθρο 5 του παρόντος, λαμβάνουν ως 


απόδοση την μονάδα. Στήλη, όπου μεταξύ των άλλων πε¬ 
ριλαμβάνεται και «γεγονός» από ενότητα για την οποία η 
επαλήθευση όλων των «γεγονότων» της καθίσταται αδύ¬ 
νατη, συμμετέχει στον διαγωνισμό μετά υπόλοιπα «γεγο¬ 
νότα» της, εφ’ όσον στην στήλη περιλαμβάνονται τουλά¬ 
χιστον δύο «γεγονότα» ή μόνο ένα «γεγονός», υπό την 
προϋπόθεση ότι το γεγονός αυτό ικανοποιεί τους κανό¬ 
νες στοιχηματισμού που αναγράφονται στο «Έντυπο 
Προγράμματος». Σε αντίθετη περίπτωση η «στήλη» ακυ¬ 
ρώνεται και η αξία της επιστρέφεται στους παίκτες μετά 
την ολοκλήρωση όλων των επιλεγμένων από τον παίκτη 
«γεγονότων». Η αξία «στηλών» που αποτελούνται απο¬ 
κλειστικά από «γεγονότα», τα οποία έλαβαν ως απόδοσή 
τους την μονάδα συνεπεία αδυναμίας επαλήθευσης τους, 
επιστρέφεται στους παίκτες. 

Άρθρο 5 
Ειδικοί Όροι 

Στο παρόν Άρθρο εξειδικεύονται οι όροι και οι προϋπο¬ 
θέσεις επαλήθευσης των «γεγονότων» για τις μορφές 
στοιχήματος του παιχνιδιού «ΑΠΟΤΕΛΕΣΜΑΤΑ ΑΘΛΗΤΙ¬ 
ΚΩΝ ΓΕΓΟΝΟΤΩΝ» που περιλαμβάνονται στα «Έντυπα 
Προγράμματος», τα οποία εκδίδονται και κυκλοφορούν 
στα πλαίσια αθλητικών διοργανώσεων για τα αθλήματα 
που αναφέρονται στην παράγραφο 1 του Άρθρου 2 του 
παρόντος Κανονισμού. 

1. Για την μορφή στοιχήματος, όπου επαληθεύεται η 
επιλογή του παίκτη για το τελικό αποτέλεσμα ποδοσφαι¬ 
ρικού αγώνα ισχύουν τα ακόλουθα: Ως τελικό αποτέλε¬ 
σμα αγώνα λαμβάνεται το αποτέλεσμα που διαμορφώθη¬ 
κε με την λήξη της κανονικής διάρκειας του αγώνα, χωρίς 
να λαμβάνονται υπ’ όψιν πιθανές παρατάσεις ή διαδικα¬ 
σία των πέναλτυ. Σε περίπτωση ματαίωσης, αναβολής, 
διακοπής του αγώνα πριν την λήξη της κανονικής διάρ¬ 
κειας, αλλαγής ή αντιστροφής της έδρας μίας έκτων δύο 
ομάδων ή αλλαγής αντιπάλου μετά την δημοσίευση του 
«Εντύπου Προγράμματος», οποιοδήποτε γεγονός επιλο¬ 
γής του παίκτη για το τελικό αποτέλεσμα του συγκεκρι¬ 
μένου αγώνα λαμβάνει ως απόδοση την μονάδα. 

2. Για την μορφή στοιχήματος, όπου επαληθεύεται η 
επιλογή του παίκτη για το αποτέλεσμα ημιχρόνου σε συν¬ 
δυασμό με το τελικό αποτέλεσμα του ποδοσφαιρικού 
αγώνα ισχύουν τα ακόλουθα: Ως αποτέλεσμα ημιχρόνου 
λαμβάνεταιτο αποτέλεσμα που διαμορφώθηκε με την λή¬ 
ξη του 1ου» ημιχρόνου. Ως τελικό αποτέλεσμα αγώνα 
λαμβάνεταιτο αποτέλεσμα που διαμορφώθηκε με την λή¬ 
ξη της κανονικής διάρκειας του αγώνα, χωρίς να λαμβά- 
νονται υπ’ όψιν πιθανές παρατάσεις ή διαδικασία των πέ¬ 
ναλτυ. Σε περίπτωση ματαίωσης, αναβολής, διακοπής 
του αγώνα πριν την λήξη της κανονικής διάρκειας, αλλα¬ 
γής ή αντιστροφής της έδρας μιας εκ των δύο ομάδων ή 
αλλαγής αντιπάλου μετά την δημοσίευση του «Εντύπου 
Προγράμματος», οποιοδήποτε γεγονός επιλογής του 
παίκτη για το αποτέλεσμα ημιχρόνου σε συνδυασμό με το 
τελικό αποτέλεσμα του συγκεκριμένου αγώνα λαμβάνει 
ως απόδοση την μονάδα. 

3. Γ ια την μορφή στοιχήματος, όπου επαληθεύεται η 
επιλογή του παίκτη για το ακριβές αποτέλεσμα ποδο¬ 
σφαιρικού αγώνα ισχύουν τα ακόλουθα: Ως ακριβές απο¬ 
τέλεσμα αγώνα λαμβάνεται το ακριβές αποτέλεσμα σε 
τέρματα που διαμορφώθηκε με την λήξη της κανονικής 
διάρκειας του αγώνα, χωρίς να λαμβάνονται υπ’ όψιν πι- 

θανές παρατάσεις ή διαδικασία των πέναλτυ. Σε περί¬ 
πτωση ματαίωσης, αναβολής, διακοπής του αγώνα πριν 
την λήξη της κανονικής διάρκειας, αλλαγής ή αντιστρο¬ 
φής της έδρας μίας εκ των δύο ομάδων ή αλλαγής αντι¬ 
πάλου μετά την δημοσίευση του «Εντύπου Προγράμμα¬ 
τος», οποιοδήποτε γεγονός επιλογής του παίκτη για το 
ακριβές αποτέλεσμα του εν λόγω αγώνα λαμβάνει ως 
απόδοση την μονάδα. 

4. Για την μορφή στοιχήματος, όπου επαληθεύεται η 
επιλογή του παίκτη για τους συμμετέχοντες σε συγκεκρι¬ 
μένη φάση ποδοσφαιρικής διοργάνωσης ισχύουντα ακό¬ 
λουθα: Η πρόκριση των συμμετεχόντων στην εν λόγω φά¬ 
ση της διοργάνωσης πραγματοποιείται σύμφωνα με τους 
κανονισμούς διεξαγωγής της διοργάνωσης και τα αποτε¬ 
λέσματα, όπως αυτά διαμορφώθηκαν εντός του αγωνι¬ 
στικού χώρου, συμπεριλαμβανομένων πιθανών παρατά¬ 
σεων καθώς και ενδεχόμενης διαδικασίας των πέναλτυ. 
Στοιχήματα που έγιναν αποδεκτά σε ομάδα που για οποι- 
ονδήποτε λόγο αποκλείσθηκε ή αποχώρησε από την 
διοργάνωση δεν επαληθεύονται, εκτός εάν άλλως ανα- 
φέρεται στο «Έντυπο Προγράμματος». Γ ια στοιχήματα 
που έγιναν αποδεκτά σε ομάδα που για οποιονδήποτε λό¬ 
γο δεν συμμετείχε στην διοργάνωση, οποιοδήποτε γεγο¬ 
νός επιλογής του παίκτη λαμβάνει ως απόδοση την μονά¬ 
δα. .Σε περίπτωση διακοπής της διοργάνωσης οποιοδή- 
ποτε γεγονός επιλογής του παίκτη για τους 
συμμετέχοντες στην συγκεκριμένη φάση της διοργάνω¬ 
σης λαμβάνει ως απόδοση την μονάδα. 

5. Γ ια την μορφή στοιχήματος, όπου επαληθεύεται η 
επιλογή του παίκτη για τον νικητή της ποδοσφαιρικής 
διοργάνωσης ή μέρους αυτής ισχύουν τα ακόλουθα: Ο 
καθορισμός του νικητή της διοργάνωσης ή μέρους αυτής 
πραγματοποιείται σύμφωνα με τους κανονισμούς διεξα¬ 
γωγής της εκάστοτε διοργανώτριας αρχής ανεξαρτή¬ 
τους του συστήματος διεξαγωγής, όπως ενδεικτικά αλλά 
όχι περιοριστικά αναφέρονται βαθμολογία, τελικός (συ¬ 
μπεριλαμβανομένου των πιθανών παρατάσεων, καθώς 
και της διαδικασίας των πέναλτυ), «πλέιοφς», αγώνες κα¬ 
τάταξης («μπαράζ»), κλήρωση. Στοιχήματα που έγιναν 
αποδεκτά σε ομάδα που για οποιονδήποτε λόγο αποκλεί¬ 
σθηκε ή αποχώρησε από την διοργάνωση δεν επαληθεύ¬ 
ονται, εκτός εάν άλλως αναφέρεται στο «Έντυπο Προ¬ 
γράμματος». Για στοιχήματα που έγιναν αποδεκτά σε 
ομάδα που για οποιονδήποτε λόγο δεν συμμετείχε στην 
διοργάνωση, οποιοδήποτε γεγονός επιλογής του παίκτη 
λαμβάνει ως απόδοση την μονάδα. Σε περίπτωση οριστι¬ 
κής διακοπής της διοργάνωσης οποιοδήποτε γεγονός 
επιλογής του παίκτη για τον νικητή της διοργάνωσης λαμ¬ 
βάνει ως απόδοση την μονάδα. 

6. Γ ια την μορφή στοιχήματος, όπου επαληθεύεται η 
επιλογή του παίκτη για τον ποδοσφαιριστή, ο οποίος θα 
επιτύχει το πρώτο τέρμα σε αγώνα ισχύουντα ακόλουθα: 
Ως πρώτο τέρμα που σημειώθηκε σε αγώνα νοείται το 
τέρμα που σημειώθηκε στην κανονική διάρκεια του αγώ¬ 
να, χωρίς να λαμβάνονται υπ’ όψιν πιθανές παρατάσεις ή 
διαδικασία των πέναλτυ. Οποιοδήποτε γεγονός επιλογής 
του παίκτη για τον ποδοσφαιριστή, ο οποίος θα επιτύχει 
το πρώτο τέρμα αγώνα, που αφορά σε ποδοσφαιριστή, ο 
οποίος δεν έλαβε μέρος στον συγκεκριμένο αγώνα ή αντι¬ 
κατέστησε άλλον ποδοσφαιριστή μετά την επίτευξη του 
πρώτου τέρματος λαμβάνει ως απόδοση την μονάδα. Σε 
περίπτωση διακοπής αγώνα πριν τη λήξη της κανονικής 
διάρκειας, αλλά μετά την επίτευξη του πρώτου τέρματος 


στήλες που περιλαμβάνουν γεγονότα για τον ποδοσφαι¬ 
ριστή, ο οποίος θα επιτύχειτο πρώτο τέρμα, συμμετέχουν 
στο στοίχημα. Σε περίπτωση διακοπής αγώνα πριν τη λή¬ 
ξη της κανονικής διάρκειας, χωρίς εν τω μεταξύ να επι¬ 
τευχθεί τέρμα, οποιοδήποτε γεγονός επιλογής του παί¬ 
κτη για τον ποδοσφαιριστή, ο οποίος θα επιτύχει το πρώ¬ 
το τέρμα αγώνα, λαμβάνει ως απόδοση την μονάδα. Σε 
περίπτωση ματαίωσης, αναβολής, αλλαγής ή αντιστρο¬ 
φής της έδρας μίας εκ των δύο ομάδων ή αλλαγής αντι¬ 
πάλου μετά την δημοσίευση του «Εντύπου Προγράμμα¬ 
τος», οποιοδήποτε γεγονός επιλογής του παίκτη για τον 
ποδοσφαιριστή, ο οποίος θα επιτύχει το πρώτο τέρμα του 
εν λόγω αγώνα λαμβάνει ως απόδοση την μονάδα. Εάν το 
πρώτο τέρμα σημειώθηκε με «αυτογκόλ», τότε αυτό δεν 
λαμβάνεται υπ’ όψιν στον καθορισμό του ποδοσφαιριστή, 
ο οποίος θα επιτύχει το πρώτο τέρμα, εκτός εάν προσφέ- 
ρεται απόδοση για την περίπτωση το πρώτο τέρμα να εί¬ 
ναι «αυτογκόλ». Σε περίπτωση αμφισβήτησης σχετικά με 
το ποιος ποδοσφαιριστής σημείωσε το πρώτο τέρμα, κα¬ 
θώς και σε περίπτοοση αμφισβήτησης σχετικά με το εάν 
το πρώτο τέρμα ήταν «αυτογκόλ», τότε γιατον καθορισμό 
του ποδοσφαιριστή, ο οποίος θα επέτυχε το τέρμα αυτό, 
λαμβάνεται υπ’ όψιν η επίσημη απόφαση της διοργανώ- 
τριας αρχής. 

7. Γ ια την μορφή στοιχήματος, όπου επαληθεύεται η 
επιλογή του παίκτη για τον ποδοσφαιριστή που θα επιτύ¬ 
χει τα περισσότερατέρματα της διοργάνωσης ισχύουντα 
ακόλουθα: Ο καθορισμός του ποδοσφαιριστή που θα επι¬ 
τύχει τα περισσότερα τέρματα της διοργάνωσης πραγ¬ 
ματοποιείται σύμφωνα με τους κανονισμούς διεξαγωγής 
της και τα αποτελέσματα, όπως αυτά διαμορφώθηκαν 
εντός του αγωνιστικού χώρου κατά την κανονική εξέλιξη 
της διοργάνωσης, εκτός εάν άλλως αναφέρεται στο 
«Έντυπο Προγράμματος». Για στοιχήματα που έγιναν 
αποδεκτά σε ποδοσφαιριστή, ο οποίος δεν έλαβε μέρος 
στην διοργάνωση, οποιοδήποτε γεγονός επιλογής του 
παίκτη λαμβάνει ως απόδοση την μονάδα. Στον καθορι¬ 
σμό του ποδοσφαιριστή που θα επιτύχει τα περισσότε¬ 
ρα τέρματα της διοργάνωσης, προσμετρώνται τα τέρ¬ 
ματα που σημειώνονται κατά την διάρκεια πιθανών πα¬ 
ρατάσεων, ενώ δεν λαμβάνονται υπ’ όψιν τα τέρματα 
που σημειώνονται κατά την διαδικασία των πέναλτι μετά 
από παράταση. Σε περίπτωση διακοπής της διοργάνω¬ 
σης οποιοδήποτε γεγονός επιλογής του παίκτη για τον 
ποδοσφαιριστή που θα επιτύχει τα περισσότερατέρματα 
της διοργάνωσης λαμβάνει ως απόδοση την μονάδα. Σε 
περίπτωση που περισσότεροι του ενός ποδοσφαιριστές 
σημειώσουν τον ίδιο αριθμό τερμάτων, δηλαδή, επαλη¬ 
θεύονται περισσότερα του ενός γεγονότα, τότε η απόδο¬ 
ση εκάστου διαιρείται δια του πλήθους των επαληθευμέ- 
νωνγεγονότων. Τέρματαπου σημειώθηκαν σεαγώναπου 
διεκόπη συνυπολογίζονται για τον καθορισμό του ποδο¬ 
σφαιριστή που θα επιτύχει τα περισσότερα τέρματα της 
διοργάνωσης, μόνο στην περίπτωση κατά την οποία ο 
αγώνας αυτός συνεχισθεί την ίδια ημέρα ή σε άλλη ημε¬ 
ρομηνία από την αρχικά προγραμματισμένη ημερομηνία 
διεξαγωγής του, με διάρκεια ίση με τον υπολειπόμενο 
χρόνο από την στιγμή της διακοπής. Στον καθορισμό του 
ποδοσφαιριστή που θα επιτύχει τα περισσότερατέρματα 
της διοργάνωσης συνυπολογίζονται επίσης και τα τέρμα¬ 
τα που σημειώθηκαν κατά την διάρκεια της συνέχειας του 
προαναφερομένου αγώνα. 

8. Γ ια τις μορφές στοιχήματος, όπου επαληθεύονται οι 

επιλογές του παίκτη σχετικές με την σειρά κατάταξης 
αθλητή ή αθλητών ή ομάδας σε αγώνισμα ή αγωνίσματα 
της παραγράφου 1 του Άρθρου 2 ισχύουν τα ακόλουθα: 
Η επαλήθευση πραγματοποιείται σύμφωνα με την σειρά 
κατάταξης που ισχύει κατά την τελετή απονομής των με¬ 
ταλλίων ή, εάν για οποιονδήποτε λόγο η τελετή απονομής 
δεν πραγματοποιηθεί, την ανακοίνωση των επισήμων 
αποτελεσμάτων από την διοργανώτρια αρχή. Σε περί¬ 
πτωση, κατά την οποία περισσότεροι του ενός αθλητές ή 
ομάδες λάβουν την ίδια θέση στην σειρά κατάταξης, δη¬ 
λαδή επαληθευθούν περισσότερα του ενός «γεγονότα» 
σχετικά με αυτή την θέση στην σειρά κατάταξης, τότε η 
απόδοση ενός εκάστου επαληθευθέντος «γεγονότος» διαι¬ 
ρείται δια του πλήθους των επαληθευθέντων «γεγονότων». 
Μετάτηντελετή απονομής ή την ανακοίνωση των επίσημων 
αποτελεσμάτων, δεν λαμβάνεται υπ’ όψιν καμμία αλλαγή 
αποτελέσματος που ενδεικτικά, αλλά όχι περιοριστικά, μπο¬ 
ρεί να οφείλεται σε μηδενισμό αθλητή ή ομάδας, αφαίρεση 
μεταλλίου από αθλητή ή ομάδα που εκ των υστέρων ανα¬ 
τρέπει την σειρά κατάταξης. Σε περίπτωση, κατά την οποία 
έχουν γίνει αποδεκτά στοιχήματα για αθλητή ή αθλητές ή 
ομάδες που αποσυρθούν ή για οποιονδήποτε λόγο τελικά 
δεν αγωνιστούν, τότε τα στοιχήματα αυτά θεωρούνται ως 
μη επαληθευθέντα, εκτός εάν άλλως αναφέρεται στο 
«Έντυπο Προγράμματος». Σε περίπτωση ματαίωσης, ανα¬ 
βολής ή διακοπής και μη ολοκλήρωσης εντός 36 ωρών, 
εκτός εάν άλλως αναφέρεται στο «Έντυπο Προγράμμα¬ 
τος», του αγωνίσματος ή των αγωνισμάτων, οποιοδήποτε 
«γεγονός» επιλογής του παίκτη, σχετικό με την σειρά κατά¬ 
ταξης αθλητή ή αθλητών ή ομάδας στο εν λόγω αγώνισμα ή 
αγωνίσματα, λαμβάνει ως απόδοση την μονάδα. 

9. Για την μορφή στοιχήματος, όπου επαληθεύεται η 
επιλογή του παίκτη είτε για τον συνολικό αριθμό μεταλ¬ 
λίων ή το σύνολο βαθμών, όπως αυτοί απονέμονται από 
την διοργανώτρια αρχή, είτε γιατο σύνολο μεταλλίων ορι¬ 
σμένης κατηγορίας που θα συγκεντρώσει αθλητής ή 
αθλητές ή ομάδα σε αγώνισμα ή αγωνίσματα ή σε όλη την 
διοργάνωση ισχύουν τα ακόλουθα: Σε περίπτωση διακο¬ 
πής της διοργάνωσης, η επαλήθευση στοιχημάτων που 
αναφέρονται σε αγωνίσματα που δεν ολοκληρώθηκαν λό¬ 
γω της διακοπής, καθίσταται αδύνατη, οπότε οποιοδήπο- 
τε σχετικό «γεγονός» επιλογής του παίκτη λαμβάνει ως 
απόδοση την μονάδα. Ο αριθμός μεταλλίων, με βάση τον 
οποίο επαληθεύεται αυτή η μορφή στοιχήματος, είναι ο 
συνολικός αριθμός των μεταλλίων που απονέμονται. 

10. Για τις μορφές στοιχήματος, όπου επαληθεύεται η 
επιλογή του παίκτη για τον νικητή της διοργάνωσης ή μέ¬ 
ρους αυτής, ή τους συμμετέχοντες σε συγκεκριμένη φά¬ 
ση διοργάνωσης ή την σειρά κατάταξης σε διοργάνωση ή 
μέρος αυτής αγωνιζόμενου ή αγωνιζομένων ή ομάδας ή 
ομάδων ισχύουν τα ακόλουθα: Η επαλήθευση της αντί¬ 
στοιχης μορφής στοιχήματος πραγματοποιείται σύμφω¬ 
να με τα επίσημα αποτελέσματα όπως αυτά ανακοινώνο¬ 
νται από την εκάστοτε διοργανώτρια αρχή, ανεξαρτήτως 
του συστήματος κατάταξης ή ανάδειξης των νικητών. 
Στοιχήματα που έγιναν αποδεκτά σε αγωνιζόμενο ή ομά¬ 
δα που για οποιονδήποτε λόγο αποκλείσθηκε ή αποχώ¬ 
ρησε από την διοργάνωση δεν επαληθεύονται, εκτός εάν 
άλλως αναφέρεται στο «Έντυπο Προγράμματος». Για 
στοιχήματα που έγιναν αποδεκτά σε αγωνιζόμενο ή ομά¬ 
δα που για οποιονδήποτε λόγο δεν συμμετείχε στην διορ¬ 
γάνωση οποιοδήποτε γεγονός επιλογής του παίκτη λαμ¬ 
βάνει ως απόδοση την μονάδα. Σε περίπτωση οριστικής 


διακοπής της διοργάνωσης οποιοδήποτε γεγονός επιλο¬ 
γής του παίκτη για την αντίστοιχη μορφή στοιχήματος 
λαμβάνει ως απόδοση την μονάδα. 

11. Για την μορφή στοιχήματος, όπου επαληθεύεται η 
επιλογή του παίκτη για το τελικό αποτέλεσμα αγώνα κα¬ 
λαθοσφαίρισης ισχύουν τα ακόλουθα: Ως τελικό αποτέ¬ 
λεσμα αγώνα λαμβάνεται το αποτέλεσμα που διαμορφώ¬ 
θηκε με την λήξη της κανονικής διάρκειας του αγώνα, χω¬ 
ρίς να λαμβάνονται υπ’ όψιν πιθανές παρατάσεις. Σε 
περίπτωση ματαίωσης, αναβολής, διακοπής του αγώνα 
πριν την λήξη της κανονικής διάρκειας, αλλαγής ή αντι¬ 
στροφής της έδρας μίας εκ των δύο ομάδων ή αλλαγής 
αντιπάλου μετά την δημοσίευση του «Εντύπου Προγράμ¬ 
ματος», οποιοδήποτε γεγονός επιλογής του παίκτη για το 
τελικό αποτέλεσμα του συγκεκριμένου αγώνα λαμβάνει 
ως,απόδοση την μονάδα. 

12. Για την μορφή στοιχήματος, όπου επαληθεύεται η 
επιλογή του παίκτη γιατο αποτέλεσμα ημιχρόνου σε συν¬ 
δυασμό με το τελικό αποτέλεσμα του αγώνα καλαθο¬ 
σφαίρισης ισχύουν τα ακόλουθα: Ως αποτέλεσμα ημι¬ 
χρόνου λαμβάνεται το αποτέλεσμα που διαμορφώθηκε 
με την λήξη του 1ου ημιχρόνου. Ως τελικό αποτέλεσμα 
αγώνα λαμβάνεται το αποτέλεσμα που διαμορφώθηκε με 
την λήξη της κανονικής διάρκειας του αγώνα, χωρίς να 
λαμβάνονται υπ’ όψιν πιθανές παρατάσεις. Σε περίπτωση 
ματαίωσης, αναβολής, διακοπής του αγώνα πριν την λή¬ 
ξη της κανονικής διάρκειας, αλλαγής ή αντιστροφής της 
έδρας μίας εκ των δύο ομάδων ή αλλαγής αντιπάλου με¬ 
τά την δημοσίευση του «Εντύπου Προγράμματος», οποι- 
οδήποτε γεγονός επιλογής του παίκτη για το αποτέλεσμα 
ημιχρόνου σε συνδυασμό με το τελικό αποτέλεσμα του 
συγκεκριμένου αγώνα λαμβάνει ως απόδοση την μονάδα. 

13. Για την μορφή στοιχήματος, όπου επαληθεύεται η 
επιλογή του παίκτη για τους συμμετέχοντες σε συγκεκρι¬ 
μένη φάση διοργάνωσης καλαθοσφαίρισης ισχύουν τα 
ακόλουθα: Η πρόκριση των συμμετεχόντων στην εν λόγω 
φάση της διοργάνωσης πραγματοποιείται σύμφωνα με 
τους κανονισμούς διεξαγωγής της διοργάνωσης και τα 
αποτελέσματα, όπως αυτά διαμορφώθηκαν εντός του 
αγωνιστικού χώρου, συμπεριλαμβανομένων καιτωνπιθα- 
νών παρατάσεων. Στοιχήματα που έγιναν αποδεκτά σε 
ομάδα που για οποιονδήποτε λόγο αποκλείσθηκε ή απο¬ 
χώρησε από την διοργάνωση δεν επαληθεύονται, εκτός 
εάν άλλως αναφέρεται στο «Έντυπο Προγράμματος». Γ ια 
στοιχήματα που έγιναν αποδεκτά σε ομάδα που για οποι- 
ονδήποτε λόγο δεν συμμετείχε στην διοργάνωση, οποιο- 
δήποτε γεγονός επιλογής του παίκτη λαμβάνει ως από¬ 
δοση την μονάδα. Σε περίπτωση διακοπής της διοργάνω¬ 
σης οποιοδήποτε γεγονός επιλογής του παίκτη για τους 
συμμετέχοντες στην συγκεκριμένη φάση της διοργάνω¬ 
σης λαμβάνει ως απόδοση την μονάδα. 

14. Για την μορφή στοιχήματος, όπου επαληθεύεται η 
επιλογή του παίκτη για τον νικητή διοργάνωσης καλαθο¬ 
σφαίρισης ή μέρους αυτής ισχύουν τα ακόλουθα: Ο κα¬ 
θορισμός του νικητή της διοργάνωσης ή μέρους αυτής 
πραγματοποιείται σύμφωνα με τους κανονισμούς διεξα¬ 
γωγής της εκάστοτε διοργανώτριας αρχής ανεξαρτήτως 
του συστήματος διεξαγωγής, όπως ενδεικτικά αλλά όχι 
περιοριστικά αναφέρονται βαθμολογία, τελικός (συμπε¬ 
ριλαμβανομένου των πιθανών παρατάσεων), «πλέιοφς», 
αγώνες κατάταξης («μπαράζ»), κλήρωση. Στοιχήματα 
που έγιναν αποδεκτά σε ομάδα που για οποιονδήποτε λό¬ 
γο αποκλείσθηκε ή αποχώρησε από τη διοργάνωση δεν 

επαληθεύονται, εκτός εάν άλλως αναφέρεται στο «Έντυ¬ 
πο Προγράμματος». Για στοιχήματα που έγιναν αποδεκτά 
σε ομάδα που για οποιονδήποτε λόγο δεν συμμετείχε στη 
διοργάνωση, οποιοδήποτε γεγονός επιλογής του παίκτη 
λαμβάνει ως απόδοση την μονάδα. Σε περίπτωση οριστι¬ 
κής διακοπής της διοργάνωσης οποιοδήποτε γεγονός 
επιλογής του παίκτη για τον νικητή της διοργάνωσης λαμ¬ 
βάνει ως απόδοση την μονάδα. 

15. Για την μορφή στοιχήματος, όπου επαληθεύεται η 
επιλογή του παίκτη για τον καλαθοσφαιριστή που θα κα¬ 
ταλάβει συγκεκριμένη θέση ως προς τον συνολικό αριθ¬ 
μό σε πόντους που αυτός θα επιτύχει σε αγώνα καλαθο¬ 
σφαίρισης ισχύουν τα ακόλουθα: Ο καθορισμός του επα- 
ληθευόμενου γεγονότος για την προαναφερόμενη 
μορφή στοιχήματος πραγματοποιείται σύμφωνα με τους 
κανονισμούς διεξαγωγής της διοργάνωσης και τα αποτε¬ 
λέσματα, όπως αυτά διαμορφώθηκαν εντός του αγωνι¬ 
στικού χώρου και ανακοινώθηκαν από την επίσημη γραμ¬ 
ματεία. Στοιχήματα που έγιναν αποδεκτά σε καλαθοσφαι¬ 
ριστή, ο οποίος δεν συμπεριελήφθη στην σύνθεση της 
ομάδας και επομένως δεν είχε την δυνατότητα συμμετο¬ 
χής στον εν λόγω αγώνα, λαμβάνουν ως απόδοση την μο¬ 
νάδα. Στον καθορισμό του επαληθευόμενου γεγονότος 
για την προαναφερόμενη μορφή στοιχήματος προσμε- 
τρώνται οι πόντοι που σημειώνονται κατά την διάρκεια πι¬ 
θανών παρατάσεων. Σε περίπτωση ματαίωσης, αναβο¬ 
λής, διακοπής του αγώνα πριν την λήξη της κανονικής 
διάρκειας, αλλαγής ή αντιστροφής της έδρας μίας έκτων 
δύο ομάδων ή αλλαγής αντιπάλου μετά την δημοσίευση 
του «Εντύπου Προγράμματος», οποιοδήποτε γεγονός 
επιλογής του παίκτη για την προαναφερόμενη μορφή 
στοιχήματος λαμβάνει ως απόδοση την μονάδα. Σε περί¬ 
πτωση, κατά την οποία επαληθεύονται περισσότερα του 
ενός γεγονότα, τότε η απόδοση εκάστου διαιρείται δια 
του πλήθους των επαληθευμένων γεγονότων. 

16. Για την μορφή στοιχήματος, όπου επαληθεύεται η 
επιλογή του παίκτη για τον καλαθοσφαιριστή που θα κα¬ 
ταλάβει συγκεκριμένη θέση ως προς τον συνολικό αριθ¬ 
μό σε πόντους που αυτός θα επιτύχει σε διοργάνωση κα¬ 
λαθοσφαίρισης ή μέρος αυτής ισχύουν τα ακόλουθα: Ο 
καθορισμός του επαληθευόμενου γεγονότος για την προ¬ 
αναφερόμενη μορφή στοιχήματος πραγματοποιείται 
σύμφωνα με τους κανονισμούς διεξαγωγής της διοργά¬ 
νωσης, τα αποτελέσματα, όπως αυτά διαμορφώθηκαν 
εντός του αγωνιστικού χώρου κατά την κανονική εξέλιξη 
της διοργάνωσης, εκτός εάν άλλως αναφέρεται στο 


«Έντυπο Προγράμματος», και τις εκάστοτε ανακοινώσεις 
για τα αποτελέσματα αυτά από την επίσημη γραμματεία. 
Για στοιχήματα που έγιναν αποδεκτά σε καλαθοσφαιρι¬ 
στή, ο οποίος δεν έλαβε μέρος στη διοργάνωση, οποιο- 
δήποτε γεγονός επιλογής του παίκτη λαμβάνει ως από¬ 
δοση την μονάδα. Στον καθορισμό του επαληθευόμενου 
γεγονότος για την προαναφερόμενη μορφή στοιχήματος 
προσμετρώνται οι πόντοι που σημειώνονται κατά την 
διάρκεια πιθανών παρατάσεων. Σε περίπτωση διακοπής 
της διοργάνωσης ή μέρους αυτής οποιοδήποτε γεγονός 
επιλογής του παίκτη για την προαναφερόμενη μορφή 
στοιχήματος, λαμβάνει ως απόδοση την μονάδα. Σε περί¬ 
πτωση, κατά την οποία επαληθεύονται περισσότερα του 
ενός γεγονότα, τότε η απόδοση εκάστου διαιρείται δια 
του πλήθους των επαληθευμένων γεγονότων. Ο συνολι¬ 
κός αριθμός σε πόντους που σημειώθηκαν σε αγώνα που 
διεκόπη συνυπολογίζεται για τον καθορισμό του επαλη¬ 
θευόμενου γεγονότος για την προαναφερόμενη μορφή 
στοιχήματος, μόνο στην περίπτωση κατά την οποία ο 
αγώνας αυτός συνεχισθεί την ίδια ημέρα ή σε άλλη ημε¬ 
ρομηνία από την αρχικά προγραμματισμένη ημερομηνία 
διεξαγωγής του, με διάρκεια ίση με τον υπολειπόμενο 
χρόνο από την στιγμή της διακοπής. Στην περίπτωση αυ¬ 
τή, για τον καθορισμό του επαληθευόμενου γεγονότος 
στην προαναφερόμενη μορφή στοιχήματος, συνυπολογί¬ 
ζονται επίσης και οι πόντοι που σημειώθηκαν κατά την 
διάρκεια της συνέχειας του προαναφερομένου αγώνα. 

Άρθρο 6 

Για κάθε θέμα που δεν ρυθμίζεται με τον παρόντα Κα¬ 
νονισμό και αφορά τους όρους διεξαγωγής των διαγωνι¬ 
σμών του παιγνιδιού στοιχημάτων προκαθορισμένης 
απόδοσης «ΑΠΟΤΕΛΕΣΜΑΤΑ ΑΘΛΗΤΙΚΩΝ ΓΕΓΟΝΟ¬ 
ΤΩΝ», από τον «ΟΠΑΠ Α Ε», έχουν ισχύ οι διατάξεις νό¬ 
μων», προεδρικών διαταγμάτων και Υπουργικών αποφά¬ 
σεων που ισχύουν μέχρι σήμερα. 

Όλες οι διατάξεις του παρόντος Κανονισμού τροποποι¬ 
ούνται και συμπληρώνονται με όμοιο τρόπο και ισχύουν 
από τη δημοσίευσή τους στην Εφημερίδα της Κυβερνή- 
σεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 3 Νοεμβρίου 2000 

οι ΥΠΟΥΡΓΟΙ 

ΟΙΚΟΝΟΜΙΚΩΝ ΥΦΥΠΟΥΡΓΟΣ ΠΟΛΙΤΙΣΜΟΥ 

ΓΙΑΝΝΟΣ ΠΑΠΑΝΤΩΝΙΟΥ ΓΕΩΡΓΙΟΣ ΦΛΩΡΙΔΗΣ 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 22321 1 ΥΡΕΤ ΘΡ * ΡΑΧ 52 34 312 
ΗΛΕΚΤΡΟΝΙΚΗ ΔΙΕΥΘΥΝΣΗ: ΜΙΙρ: νννννν.θ Ι.ςτ 
Θ-ΓΠ3Μ: ννθβΓΠ35ΐΘΓ @ Θ1.0Γ 


ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 


ΚΕΝΤΡΙΚΗ ΥΠΗΡΕΣΙΑ 
Σολωμού 51 


ΠΕΡΙΦΕΡΕΙΑΚΑ ΓΡΑΦΕΙΑ 
ΠΩΛΗΣΗΣ Φ.Ε.Κ. 


Πληροφορίες δημοσιευμάτων Α.Ε. - Ε.Π.Ε. 
Πληροφορίες δημοσιευμάτων λοιπών Φ.Ε.Κ. 
Πώληση Φ.Ε.Κ. 

Φωτοαντίγραφα παλαιών Φ.Ε.Κ. 

Βιβλιοθήκη παλαιών Φ.Ε.Κ. 

Οδηγίες για δημοσιεύματα Α.Ε. - Ε.Π.Ε. 
Εγγραφή Συνδρομητών Φ.Ε.Κ. και 
αποστολή Φ.Ε.Κ. 


5225 761 - 5230 841 
5225 713 - 5249 547 
5239 762 
5248 141 
5248 188 
5248 785 

5248 320 


ΘΕΣΣΑΛΟΝΙΚΗ - Βασ. Όλγας 227 - Τ.Κ. 54100 
ΠΕΙΡΑΙΑΣ - Νικήτα 6-8 Τ.Κ. 185 31 
ΠΑΤΡΑ - Κορίνθου 327 - Τ.Κ. 262 23 

ΙΩΑΝΝΙΝΑ - Διοικητήριο Τ.Κ. 450 44 
ΚΟΜΟΤΗΝΗ - Δημοκρατίας 1 Τ.Κ. 691 00 
ΛΑΡΙΣΑ - Διοικητήριο Τ.Κ. 411 10 
ΚΕΡΚΥΡΑ -Σαμαρά 13 Τ.Κ. 491 00 
ΗΡΑΚΛΕΙΟ - Πλ. Ελευθερίας 1, Τ.Κ. 711 10 
ΛΕΣΒΟΣ - Πλ. Κωνσταντινουπόλεως 
Τ.Κ. 811 00 Μυτιλήνη 


(031) 423 956 
4135 228 
(061) 6381 100 

(0651) 87215 
(0531) 22 858 
(041) 597449 
(0661) 89 127/89 120 
(081) 396 223 

(0251) 46 888/47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 

• Για τα ΦΕΚ από 1 μέχρι 8 σελίδες 200 δρχ. 

• Για τα ΦΕΚ από 8 σελίδες και πάνω η τιμή πώλησης κάθε φύλλου (δσέλιδου ή μέρους αυτού) προσαυξάνεται κατά 100 δρχ. ανά 
δσέλιδο ή μέρος αυτού. 

• ΓιαταΦΕΚτου Τεύχους Προκηρύξεων Α.Σ.Ε.Π. ανεξαρτήτως αριθμού σελίδων δρχ. 100. (Σε περίπτωση Πανελλήνιου Διαγω¬ 
νισμού η τιμή θα προσαυξάνεται κατά δρχ. 100 ανά δσέλιδο ή μέρος αυτού). 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 

Τεύχος 

Κ.Α.Ε. Προϋπολογισμού 

Κ.Α.Ε. εσόδου υπέρ 


2531 


ΤΑΠΕΤ3512 

Α' (Νόμοι, Π.Δ., Συμβάσεις κ.λπ.) 

60.000 δρχ. 

3.000 

δρχ· 

Β' (Υπουργικές αποφάσεις κ.λπ.) 

70.000 

» 

3.500 

» 

Γ' (Διορισμοί, απολύσεις κ.λπ. Δημ. Υπαλλήλων) 

15.000 

» 

750 

» 

Δ' (Απαλλοτριώσεις, πολεοδομία κ.λπ.) 

70.000 

» 

3.500 

» 

Αναπτυξιακών Πράξεων (Τ.Α.Π.Σ.) 

30.000 

» 

1.500 

» 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

15.000 

» 

750 

» 

Παράρτημα (Προκηρύξεις θέσεων ΔΕΠ κ.τλ.) 

5.000 

» 

250 

» 

Δελτίο Βιομηχανικής Ιδιοκτησίας (Δ.Ε.Β.Ι.) 

10.000 

» 

500 

» 

Ανωτάτου Ειδικού Δικαστηρίου (Α.Ε.Δ.) 

3.000 

» 

150 

» 

Προκηρύξεων Α.Σ.Ε.Π. 

10.000 

» 

500 

» 

Ανωνύμων Εταιρειών & Ε.Π.Ε. 

300.000 

» 

15.000 

» 

Διακηρύξεων Δημοσίων Συμβάσεων (Δ.Δ.Σ.) 

50.000 

» 

2.500 

» 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

300.000 

» 

15.000 

» 


1 Οι συνδρομές του εσωτερικού προπληρώνονται στα Δημόσια Ταμεία που δίνουν αποδεικτικό είσπραξης (διπλότυπο) το οποίο 
με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

' Οι συνδρομές του εξωτερικού επιβαρύνονται με το διπλάσιο των ανωτέρω τιμών. 

' Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται από τα Δημόσια Ταμεία. 

' Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

' Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

1 Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31 η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

' Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

' Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από Οδ.ΟΟ' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



































